
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 35 


ΑΠΟΦΑΣΕΙ Σ 

Αριθμ. 19466 

Κανονισμός Υποτροφιών για Μεταπτυχιακές Σπουδές 
στην Ελλάδα και στο Εξωτερικό ή Μεταδιδακτορική 
Έρευνα στην Ελλάδα. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΙΔΡΥΜΑΤΟΣ ΚΡΑΤΙΚΩΝ ΥΠΟΤΡΟΦΙΩΝ 
(29η Συνεδρία της 5ης Δεκεμβρίου 2006) 

Έχοντας υπόψη: 

1) Τις διατάξεις της παρ. 2 του αρθρ. 4 του α.ν. 1825/1951 
(ΦΕΚ 150/Α'/28.5.1951), όπως αντικαταστάθηκε με το άρ¬ 
θρο 3 του α.ν. 1859/1951 «Περί συστάσεως Ιδρύματος 
Κρατικών Υποτροφιών», 

2) Τις διατάξεις της παρ. 1 του άρθρου 3 του ν. 2158/93 
(ΦΕΚ 109/Α728.6.1993) «Εκσυγχρονισμός του Ιδρύματος 
Κρατικών Υποτροφιών (Ι.Κ.Υ.) και άλλες διατάξεις» και 

3) Τις διατάξεις της παρ. 1 του άρθρου 2 του π.δ. 
321/1999 (ΦΕΚ 306/Α731.12.1999) «Οργανισμός του Ιδρύ¬ 
ματος Κρατικών Υποτροφιών», αποφασίζει: 

Καταρτίζει τις κανονιστικές διατάξεις, που διέπουν τη 
χορήγηση των υποτροφιών για μεταπτυχιακές σπουδές 
στην Ελλάδα και στο εξωτερικό και για μεταδιδακτορική 
έρευνα στην Ελλάδα, ως κατωτέρω: 

I. ΚΑΝΟΝΙΣΜΟΣ ΥΠΟΤΡΟΦΙΩΝ ΓΙΑ ΜΕΤΑΠΤΥΧΙΑΚΕΣ 
ΣΠΟΥΔΕΣ ΣΤΗΝ ΕΛΛΑΔΑ ΚΑΙ ΣΤΟ ΕΞΩΤΕΡΙΚΟ 

Α. ΠΡΟΫΠΟΘΕΣΕΙΣ ΓΙΑ ΣΥΜΜΕΤΟΧΗ ΣΤΟ ΔΙΑΓΩΝΙ¬ 
ΣΜΟ 

1. Ελληνική εθνικότητα ή ιθαγένεια. 

2. Πτυχίο / δίπλωμα ελληνικού Πανεπιστημίου ή ισό¬ 
τιμο πτυχίο / δίπλωμα Πανεπιστημίου της αλλοδαπής 
ή άλλου επιπέδου, αν αυτό καθορίζεται για συγκεκρι¬ 
μένα γνωστικά πεδία ή πτυχίο ελληνικού Τεχνολογικού 
Εκπαιδευτικού Ιδρύματος ή ισότιμο της αλλοδαπής για 
τους υποψηφίους του προγράμματος Τ.Ε.Ι. 

Θεωρείται πτυχιούχος και ο υποψήφιος, που προσκο¬ 
μίζει εντός της προθεσμίας που ορίζεται από το Διοι¬ 
κητικό Συμβούλιο του Ι.Κ.Υ., βεβαίωση της Γραμματείας 
του οικείου Ιδρύματος, ότι εξετάσθηκε επιτυχώς σε όλα 
τα απαιτούμενα μαθήματα και έχει εκπληρώσει όλες τις 
σπουδαστικές του υποχρεώσεις για τη λήψη του πτυχίου 
του (π.χ. επιτυχής εξέταση διπλωματικής εργασίας, ολο¬ 
κλήρωση πρακτικής άσκησης). Η βεβαίωση αυτή πρέπει 
να περιέχει και τον τελικό βαθμό του αριθμητικά και 

με ακρίβεια δύο δεκαδικών ψηφίων. Επισημαίνεται ότι, 
αν για λόγους ανωτέρας βίας, αυτός δεν είναι δυνατό 
να αναγραφεί, τότε η εκ νέου υποβολή της βεβαίωσης 
πρέπει να γίνει τουλάχιστον μία (1) ημέρα πριν από την 
έναρξη του διαγωνισμού. Υπό τον όρο ότι θα πραγματο¬ 
ποιήσουν σπουδές ανώτερες από το Δίπλωμα, το οποίο 
κατέχουν, δικαίωμα συμμετοχής έχουν: 

- Για τη «Μουσική Τέχνη» και οι κάτοχοι διπλώματος 
αναγνωρισμένου Ωδείου και απολυτηρίου Λυκείου. 

- Για τις «Κινηματογραφικές Σπουδές Πρακτικής Κα¬ 
τεύθυνσης» και οι κάτοχοι πτυχίου / διπλώματος ανα¬ 
γνωρισμένης Σχολής Κινηματογράφου και απολυτηρίου 
Λυκείου. 

- Για τις «Θεατρικές Σπουδές» και οι κάτοχοι πτυχίου/ 
διπλώματος Κρατικής Σχολής Θεάτρου ή αναγνωρισμέ¬ 
νης Σχολής και απολυτηρίου Λυκείου. 

- Για το «Χορό» και οι κάτοχοι διπλώματος / πτυχίου 
αναγνωρισμένης Ανωτέρας Σχολής Χορού και απολυ¬ 
τηρίου Λυκείου. 

3. Ηλικία όχι ανώτερη των τριάντα εννέα (39) ετών. Για 
καλλιτεχνικές ειδικεύσεις η ηλικία ορίζεται κάθε φορά 
από το Διοικητικό Συμβούλιο του Ι.Κ.Υ. 

4. Να μη διαθέτει ο υποψήφιος επαρκή ίδια οικονο¬ 
μικά μέσα. 

5. Οι υπάλληλοι του Δημοσίου ή Ν.Π.Δ.Δ., μπορούν να 
συμμετάσχουν στο διαγωνισμό με τον όρο ότι έως την 
ημερομηνία έναρξης της υποτροφίας, θα προσκομίσουν 
πιστοποιητικό, ότι δικαιούνται εκπαιδευτικής αδείας από 
την Προϊσταμένή τους Αρχή σύμφωνα με τις ισχύουσες 
διατάξεις του Υπαλληλικού Κώδικα. 

6. Οι άνδρες μπορούν να υποβάλουν υποψηφιότητα 
στους διαγωνισμούς, εφόσον έχουν εκπληρώσει τις 
στρατιωτικές τους υποχρεώσεις, ή έχουν νόμιμα απαλ¬ 
λαγεί απ’ αυτές, ή έχουν αναβολή κατάταξης. 

Επίσης, μπορούν να υποβάλουν υποψηφιότητα και οι 
στρατευμένοι, ή οι υπό στράτευση, στους οποίους χο¬ 
ρηγείται από το Διοικητικό Συμβούλιο (Δ.Σ.) αναστολή 
χρήσης της υποτροφίας μέχρι της εκπλήρωσης των 
στρατιωτικών υποχρεώσεων. Υπό στράτευση θεωρού¬ 
νται εκείνοι των οποίων έχει λήξει η αναβολή και δεν 
έχουν ακόμη στρατευτεί. Με τη λήξη της αναστολής της 
υποτροφίας ο υποψήφιος υποχρεούται να υποβάλει στο 
Ίδρυμα το απολυτήριο στρατού τύπου «Α». 

7. Αν κάποιος από τους υποψηφίους αδυνατεί να υπο- 
στεί γραπτή εξέταση εξαιτίας οποιοσδήποτε αναπηρίας, 
ή μόνιμης πάθησης, ή δυσλεξίας, τότε επιτρέπεται, ύστε- 

ρα από απόφαση του Δ.Σ., να υποβληθεί σε προφορική 
μόνον εξέταση, αντί της γραπτής, ενώπιον της Εξετα¬ 
στικής Επιτροπής, στα ίδια θέματα που κληρώθηκαν. 

Σημείωση: Αν ο υποψήφιος πάσχει από δυσλεξία, είναι 
απαραίτητη η προσκόμιση ειδικής διαγνωστικής έκθε¬ 
σης ιατροπαιδαγωγικού κέντρου ή σταθμού, από την 
οποία θα προκύπτει ότι αδυνατεί να υποστεί γραπτές 
εξετάσεις. Στην περίπτωση αυτή εφαρμόζονται οι δια¬ 
τάξεις του π.δ. 57/1990 και οι τροποποιήσεις με τα π.δ. 
86/2001 και π.δ. 26/2002. 

8. Τυφλοί ή κωφοί, κάτοχοι πτυχίου Πανεπιστημίου, 
μπορούν να τυγχάνουν υποτροφίας του Ι.Κ.Υ. σε καλλι¬ 
τεχνικές ειδικεύσεις, με υπέρβαση των προβλεπομένων 
κατ’ έτος θέσεων υποτροφιών, εφόσον επιτύχουν στα 
καλλιτεχνικά διαγωνίσματα. 

9. Δεν γίνονται δεκτοί ως υποψήφιοι, όσοι έχουν ήδη 
τύχει υποτροφίας από το Ι.Κ.Υ. για μεταπτυχιακές σπου¬ 
δές. 

10. Το Δ.Σ. δεν εγκρίνει τη χορήγηση υποτροφίας, 
αν διαπιστωθεί - έστω και εκ των υστέρων - ότι δεν 
συντρέχουν οι τυπικές προϋποθέσεις υποψηφιότητας 
στο διαγωνισμό. 

Β. ΑΙΤΗΣΗ ΜΕ ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ 
- ΠΡΟΘΕΣΜΙΑ ΥΠΟΨΗΦΙΟΤΗΤΑΣ 

Για να νομιμοποιηθεί η υποψηφιότητα, κάθε υποψή¬ 
φιος οφείλει να αποστείλει στο Ι.Κ.Υ. ταχυδρομικώς 
και αποκλειστικά με συστημένη επιστολή, εντός της 
προθεσμίας που ορίζεται από το Διοικητικό Συμβούλιο 
του Ι.Κ.Υ., την αίτηση με όλα τα κατωτέρω οριζόμενα 
δικαιολογητικά. Η ημερομηνία αποστολής προκύπτει 
από την ευκρινή σφραγίδα του ταχυδρομείου και το 
αποδεικτικό κατάθεσης του φακέλου στο ταχυδρομείο. 
Η υποβολή της υποψηφιότητας προϋποθέτει τα ακό¬ 
λουθα στοιχεία: 

1. Ειδική έντυπη αίτηση-δήλωση συμμετοχής, που δια¬ 
τίθεται από το Ι.Κ.Υ. (ένθετη στο έντυπο της προκήρυ¬ 
ξης), συμπληρωμένη χωρίς καμμία παράλειψη. 

2. Μία πρόσφατη φωτογραφία μεγέθους ταυτότητας 
τοποθετημένη στην προβλεπόμενη θέση του εντύπου 
της αίτησης-δήλωσης. 

3. Πιστοποιητικό Πανεπιστημίου/Τ.Ε.Ι., που θα περιέχει 
το βαθμό του πτυχίου / διπλώματος αριθμητικά και με 
ακρίβεια δύο δεκαδικών ψηφίων (απαραίτητο στοιχείο 
για την έκδοση των αποτελεσμάτων). 

Αν η αίτηση υποψηφιότητας δεν συνοδεύεται από όλα 
τα ανωτέρω δικαιολογητικά, δεν θα γίνεται δεκτή. 

Αν ο υποψήφιος είναι κάτοχος πτυχίου / διπλώματος 
της αλλοδαπής, τότε θα υποβάλει το προαναφερόμενο 
πιστοποιητικό και στο πρωτότυπο και επίσημα μετα¬ 
φρασμένο, το οποίο θα συνοδεύεται απαραιτήτως από 
βεβαίωση ισοτιμίας του Δ.Ο.Α.Τ.Α.Π. (Α' ή Β' Τμήμα) ή 
του ΔΙ.Κ.Α.Τ.Σ.Α. ή του Ι.Τ.Ε. 

Η αντιστοιχία της βαθμολογικής ή αξιολογικής κλί¬ 
μακας των τίτλων σπουδών εκπαιδευτικών Ιδρυμάτων 
της αλλοδαπής, προς τη βαθμολογική κλίμακα των τίτ¬ 
λων σπουδών Πανεπιστημίων και Τ.Ε.Ι, της ημεδαπής, 
καθορίζεται από το Δ.Ο.Α.Τ.Α.Π. (Α' ή Β' Τμήμα) ή το 
ΔΙ.Κ.Α.Τ.Σ.Α. ή το Ι.Τ.Ε. αντίστοιχα και μπορεί να ανα¬ 
γράφεται στις βεβαιώσεις ισοτιμιών, που χορηγούνται 
από αυτά. Στις περιπτώσεις κατά τις οποίες οι τίτλοι 
σπουδών των εκπαιδευτικών Ιδρυμάτων της αλλοδαπής 
δεν αναγράφουν βαθμολογία ή αξιολογικούς χαρακτηρι¬ 
σμούς, τα ανωτέρω όργανα καθορίζουν τη βαθμολογική 


αντιστοιχία κατ’ εκτίμηση των τυχόν λοιπών στοιχείων ή 
εγγράφων του οικείου εκπαιδευτικού Ιδρύματος και αν 
τούτο δεν είναι εφικτό, θεωρείται ότι ο σχετικός τίτλος 
φέρει τον κατώτατο βαθμό του αντίστοιχου ελληνικού 
Πανεπιστημίου ή Τ.Ε.Ι. (ν. 2527/1997). 

4. Αντίγραφο πτυχίου/διπλώματος ή μεταπτυχιακού 
τίτλου Πανεπιστημίου/Τ.Ε.Ι, της αλλοδαπής, ή τίτλου 
σπουδών, που αναγνωρίζεται από το Υπουργείο Εθνικής 
Παιδείας και Θρησκευμάτων (ΥΠ.Ε.Π.Θ.) ως επάρκεια 
για τη διδασκαλία της αντίστοιχης ξένης γλώσσας. Η 
κατοχή ενός από τους ανωτέρω τίτλους θα ληφθεί 
υπόψη ως στοιχείο απαλλαγής από την εξέταση στην 
ξένη γλώσσα. 

5. Προκειμένου περί τέκνων πολυτέκνων οικογενειών, 
επίσημο πιστοποιητικό οικογενειακής κατάστασης, κα¬ 
θώς και πιστοποιητικό από την Ανώτατη Συνομοσπονδία 
Πολυτέκνων Ελλάδος (Α.Σ.Π.Ε.). 

Επισημαίνεται ότι: 

α. Όλα τα ανωτέρω δικαιολογητικά (σε επικυρωμένα 
φωτοαντίγραφα, γιατί δεν επιστρέφονται) μαζί με την 
ειδική έντυπη αίτηση-δήλωση του Ι.Κ.Υ. πρέπει να ταχυ¬ 
δρομηθούν «επί συστάσει και αποδείξει» μέχρι της ημε¬ 
ρομηνίας λήξης της προθεσμίας υποβολής των δικαι- 
ολογητικών. Κατ’ εξαίρεση, το πιστοποιητικό ισοτιμίας 
του τίτλου σπουδών από το Δ.Ο.Α.Τ.Α.Π./ΔΙ.Κ.Α.Τ.Σ.Α./ΙΤΕ 
μπορεί να υποβληθεί τουλάχιστον μία (1) ημέρα πριν 
από την έναρξη του διαγωνισμού. 

Αν για κάποιο λόγο δεν περιέλθει στο Ίδρυμα η αίτη¬ 
ση υποψηφιότητας με τα απαιτούμενα δικαιολογητικά, 
μολονότι υποβλήθηκε ταχυδρομικώς «επί αποδείξει» και 
εμπροθέσμως, εγκρίνεται η συμμετοχή στο διαγωνισμό, 
υπό τη διαλυτική αίρεση ότι θα διαπιστωθεί εκ των 
υστέρων η εμπρόθεσμη υποβολή της υποψηφιότητας. 

β. Δεν μπορεί να υποβληθεί υποψηφιότητα σε περισ¬ 
σότερα από ένα προγράμματα, ούτε και σε περισσότερα 
από ένα γνωστικά πεδία. 

γ. Αν, για οποιοδήποτε λόγο, ο υποψήφιος δεν μπορεί 
να συμμετάσχει στο διαγωνισμό, ενώ έχει υποβάλει υπο¬ 
ψηφιότητα, οφείλει να το δηλώσει εγγράφως ή τηλεγρα- 
φικώς, το αργότερο δέκα ημέρες πριν από την έναρξη 
του διαγωνισμού, για να υπάρχει δυνατότητα ματαίωσης 
της προσέλευσης της Εξεταστικής Επιτροπής. 

δ. Οι υποψήφιοι, που πρόκειται να μετεκπαιδευτούν 
στην Ελλάδα, προτού υποβάλουν την αίτηση υποψη¬ 
φιότητας, οφείλουν να διερευνήσουν τη δυνατότητα 
αποδοχής τους - βάσει του πτυχίου τους - από τα Ιδρύ¬ 
ματα, όπου λειτουργούν μεταπτυχιακά προγράμματα 
σπουδών Α' κύκλου. 

Γ. ΤΡΟΠΟΣ ΔΙΕΝΕΡΓΕΙΑΣ ΤΩΝ ΔΙΑΓΩΝΙΣΜΩΝ 

Οι διαγωνισμοί διεξάγονται: 

1. Στην ελληνική γλώσσα, εκτός των περιπτώσεων των 
ξένων φιλολογιών. 

2. Γραπτώς, στην καθορισμένη ύλη για το κάθε γνω¬ 
στικό πεδίο (εκτός των ειδικών περιπτώσεων), από 
Εξεταστικές Επιτροπές, που ορίζονται από το Δ.Σ. και 
ανακοινώνονται στους υποψηφίους την ημέρα που αρ¬ 
χίζει ο διαγωνισμός. 

3. Στα τρία θέματα για κάθε μάθημα, που επέλεξε η 
Εξεταστική Επιτροπή, δίνεται αριθμός και τοποθετού¬ 
νται οι κλήροι σε κληρωτίδα, απ’ όπου ένας υποψήφιος 
εξάγει έναν κλήρο που αντιπροσωπεύει το υποχρε¬ 
ωτικό θέμα για όλους τους υποψηφίους. Αν το θέμα 
αποτελείται από περισσότερες από μία ερωτήσεις, οι 

διαγωνιζόμενοι οφείλουν να απαντήσουν σε όλες. Αφού 
ανακοινωθεί το θέμα, ο εισηγητής (ή οι εισηγητές) κα¬ 
θορίζει αν επιτρέπεται η χρήση βοηθημάτων ή μικρών 
υπολογιστικών μηχανών και αν τα σχεδιαγράμματα 
εντός των τετραδίων θα εκπονηθούν με στυλό ή με 
μολύβι, πράγμα που θα έχει υποχρεωτικό χαρακτήρα 
για όλους ανεξαιρέτως τους υποψηφίους του γνωστικού 
πεδίου. Επίσης, ορίζει τον χρόνο εξέτασης, που δεν 
μπορεί να είναι μεγαλύτερος από τρεις ώρες - εκτός κι 
αν ορίζεται διαφορετικά στην ύλη της προκήρυξης. Οι 
υποψήφιοι πρέπει να παραδώσουν τα γραπτά δοκίμια 
αμέσως μετά τη λήξη του χρόνου. 

Αποκλείεται από το διαγωνισμό, υποψήφιος που προ¬ 
σέρχεται -για οποιοδήποτε λόγο- μετά την κλήρωση 
του θέματος. 

Ένσταση, ότι το θέμα που κληρώθηκε είναι εκτός της 
ύλης του διαγωνισμού, μπορεί να υποβληθεί μόνον εγ- 
γράφως μέσα σε 15 λεπτά μετά την ανακοίνωση του θέ¬ 
ματος, χρόνος υποχρεωτικής παραμονής του εισηγητή 
- εξεταστή (ή των εισηγητών - εξεταστών) στο χώρο. 

Ένσταση, που υποβάλλεται μετά την παρέλευση του 
Ιδλέπτου, δεν είναι παραδεκτή και συνεπώς δεν εξε¬ 
τάζεται. 

Ένσταση για οποιοδήποτε άλλο θέμα δεν γίνεται πα¬ 
ραδεκτή. 

4. α. Η Υπηρεσία του Ιδρύματος παρέχει ειδικά τε¬ 
τράδια διαγωνισμού διαμορφωμένα με τρόπο, ώστε να 
εξασφαλίζεται η μυστικότητα του ονόματος των υπο¬ 
ψηφίων. 

β. Επίσης, χορηγεί και πρόχειρο χαρτί (για σημειώ¬ 
σεις, σχέδια κ.τ,λ.) που φέρει τη σφραγίδα του Ι.Κ.Υ. 
και την υπογραφή του επόπτη, το οποίο μετά τη λήξη 
του διαγωνισμού πρέπει να παραδοθεί στον επόπτη 
για καταστροφή. 

γ. Οι υποψήφιοι των αρχιτεκτονικών και καλλιτεχνικών 
γνωστικών πεδίων είναι υποχρεωμένοι να προσκομίσουν 
τα απαραίτητα όργανα, που θα απαιτηθούν για την εξέ¬ 
ταση των μαθημάτων (λ.χ. πινακίδες σχεδίων κ.τ.λ.). 

δ. Οι διαγωνιζόμενοι χρησιμοποιούν μόνον το στυλό, 
που χορηγείται από το Ι.Κ.Υ. 

Απαγορεύεται να προστεθεί οποιαδήποτε ένδειξη, που 
θα μπορούσε να αποκαλύψει την ταυτότητα του διαγω- 
νιζομένου (λ.χ. σημεία αναγνώρισης, αρχικά, υπογραφή, 
διορθωτικό υγρό κ.τ.λ.). 

Απαγορεύεται να φέρει ο εξεταζόμενος κινητό τη¬ 
λέφωνο κατά την ώρα της διεξαγωγής των διαγωνι¬ 
σμών. 

Υποψήφιοι, που διαπιστώνεται ότι συνεργάζονται, αντι¬ 
γράφουν ή αντλούν στοιχεία με διαφόρους τρόπους, 
μηδενίζονται. 

Οποιαδήποτε παράβαση των προαναφερομένων έχει 
ως συνέπεια το μηδενισμό και τη διακοπή του διαγωνι¬ 
σμού για τον εξεταζόμενο, καθώς και τον αποκλεισμό του 
από τα μελλοντικά προγράμματα υποτροφιών του Ι.Κ.Υ. 

5. Αν ο υποψήφιος δεν μπορεί να υποστεί γραπτή 
εξέταση λόγω αναπηρίας ή μόνιμης πάθησης, τότε επι¬ 
τρέπεται να υποβληθεί σε προφορική μόνον εξέταση 
αντί της γραπτής, ενώπιον της Εξεταστικής Επιτροπής 
στα ίδια θέματα που κληρώθηκαν, ύστερα από απόφαση 
του Δ.Σ. 

6. Αν ο υποψήφιος πάσχει από δυσλεξία, εφαρμόζονται 
οι διατάξεις του π.δ. 57/1990 και οι τροποποιήσεις με τα 
π.δ. 86/2001 και π.δ. 26/2002. 


7. Ο υποψήφιος εσωτερικού ή εξωτερικού εξετάζεται, 
υποχρεωτικά, στην ξένη γλώσσα. Ειδικότερα, ο υπο¬ 
ψήφιος εξωτερικού οφείλει να εξεταστεί στη γλώσσα 
ή στις γλώσσες του προγράμματος σπουδών που θα 
επιλέξει. 

8. Η εξακρίβωση της επάρκειας της γλωσσομάθειας 
του υποψηφίου εξετάζεται από Επιτροπή (διμελή ή τρι¬ 
μελή), που ορίζεται με απόφαση του Δ.Σ. 

α. Για τους υποψηφίους εξωτερικού η εξέταση στη 
γλώσσα είναι γραπτή και προφορική. Η γραπτή εξέταση 
συνίσταται στην απόδοση ξενόγλωσσου κειμένου (είτε 
γενικού περιεχομένου είτε του ευρύτερου τομέα σπου¬ 
δών) στα ελληνικά και σε ερωτήσεις πάνω στο κείμενο, 
οι οποίες αφορούν στην κατανόηση, στη γραμματική, 
στο συντακτικό και στο λεξιλόγιο της γλώσσας. 

β. Για τους υποψηφίους εσωτερικού η εξέταση στη 
γλώσσα είναι μόνο γραπτή και συνίσταται στην απόδο¬ 
ση ξενόγλωσσου κειμένου (είτε γενικού περιεχομένου 
είτε του ευρύτερου τομέα σπουδών) στα ελληνικά. 

9. Από την εξέταση στην ξένη γλώσσα απαλλάσσονται 
οι υποψήφιοι, που κατέχουν πτυχίο/δίπλωμα ή μεταπτυ¬ 
χιακό τίτλο από Πανεπιστήμιο/Τ.Ε.Ι. της αλλοδαπής, ή 
πτυχίο ξενόγλωσσου Τμήματος ελληνικού Πανεπιστημί¬ 
ου, ή τίτλο σπουδών, που αναγνωρίζεται από το ΥΠ.Ε.Π.Θ. 
ως επάρκεια για τη διδασκαλία της γλώσσας. 

10. Η μη προσέλευση υποψηφίου υποχρεούμενου σε 
εξέταση της ξένης γλώσσας, θεωρείται ως ανεπιτυχής 
συμμετοχή σ’ αυτή. 

11. Μετά την επικύρωση των αποτελεσμάτων από το 
Δ.Σ., όλοι οι διαγωνισθέντες υποψήφιοι λαμβάνουν γνώση 
της αναλυτικής βαθμολογίας τους με ειδικό έντυπο, που 
αποστέλλεται ταχυδρομικώς - εντός ευλόγου χρονικού 
διαστήματος - στη διεύθυνση που έχουν δηλώσει. 

Δ. ΒΑΘΜΟΛΟΓΙΑ ΚΑΙ ΣΕΙΡΑ ΕΠΙΤΥΧΙΑΣ 

1. Η κλίμακα της βαθμολογίας των γραπτών διαγωνι¬ 
σμάτων ορίζεται σε εικοσάβαθμη κλίμακα (από 0 έως 
20) και επίσης γίνεται αναγωγή σε εικοσάβαθμη κλίμακα 
του βαθμού του πτυχίου/διπλώματος. 

2. Βαθμός για κάθε μάθημα είναι ο μέσος όρος των 
βαθμών, που έδωσαν τα Μέλη της Εξεταστικής Επι¬ 
τροπής. 

3. Γ ια όλα τα γραπτά διαγωνίσματα ως βάση επιτυχίας 
ορίζεται ο βαθμός 14. 

Μπορεί όμως να θεωρηθεί επιτυχών ο υποψήφιος 
και στην περίπτωση, που θα συγκεντρώσει μέσο όρο 
βαθμολογίας των μαθημάτων το βαθμό 14, αν και έχει 
βαθμολογία σε ένα και μόνο μάθημα μικρότερη του 
14 και μέχρι του βαθμού 12. Ο υποψήφιος, που έλαβε 
σε δύο μαθήματα κάτω από το βαθμό 14, θεωρείται 
αποτυχών και δεν περιλαμβάνεται στον πίνακα σειράς 
επιτυχίας. 

4. Τα γραπτά αποκαλύπτονται μετά τη βαθμολόγηση 
και του τελευταίου μαθήματος και εξάγεται ο μέσος 
όρος, τόσο κατά μάθημα, όσο και όλων των μαθημά¬ 
των. 

5. Ο τελικός βαθμός, που καθορίζει και τη σειρά επι¬ 
τυχίας του υποψηφίου, προκύπτει από το άθροισμα του 
μέσου όρου της βαθμολογίας των γραπτών διαγωνισμά¬ 
των πολλαπλασιασμένου επί το συντελεστή 0,8 και του 
βαθμού του πτυχίου (αφού αναχθεί στην εικοσάβαθμη 
κλίμακα) πολλαπλασιασμένου επί το συντελεστή 0,2. 

6. Ο βαθμός της εξέτασης στην ξένη γλώσσα δεν 
συμψηφίζεται με τους βαθμούς των γραπτών διάγω- 

νισμάτων και του πτυχίου, ούτε υπολογίζεται για την 
εξαγωγή της τελικής βαθμολογίας του υποψηφίου. 

7. Για να θεωρηθεί επιτυχής η εξέταση στην ξένη 
γλώσσα, πρέπει να συγκεντρώσει ο υποψήφιος εξω¬ 
τερικού μέσο όρο βαθμολογίας στα γραπτά και στα 
προφορικά 14 (με άριστα το 20), ενώ του εσωτερικού 
το βαθμό 14 μόνο στη γραπτή εξέταση. 

8. Υποψήφιος, που δεν επέτυχε τουλάχιστον τη βάση 
(14 με άριστα το 20) στην εξέταση της ξένης γλώσσας, 
έχει το δικαίωμα να επανεξεταστεί μία ακόμη φορά σ’ 
αυτή, μετά παρέλευση τουλάχιστον τριών μηνών από 
την πρώτη εξέταση. Στην περίπτωση της επιτυχίας κατά 
την επανεξέταση παραμένει στον πίνακα των επιτυχό- 
ντων. Αν όμως αποτύχει ή αν δεν προσέλθει στη δεύτε¬ 
ρη εξέταση, διαγράφεται οριστικά από τον πίνακα των 
επιτυχόντων και τη θέση του καταλαμβάνει, αν υπάρχει, 
ο αμέσως επόμενος στη σειρά επιτυχίας. 

Υποψήφιος, που επέτυχε στην εξέταση της ξένης γλώσ¬ 
σας, δεν είναι υποχρεωμένος να εξεταστεί σ’ αυτή, αν 
λάβει μέρος στον αμέσως επόμενο διαγωνισμό του αυτού 
μεταπτυχιακού προγράμματος υποτροφιών του Ι.Κ.Υ. 

9. Το Δ.Σ. του Ι.Κ.Υ. ανακηρύσσει τους υποψηφίους 
υποτρόφους, με βάση την απόλυτη βαθμολογική σειρά 
επιτυχίας στο διαγωνισμό, για την κάλυψη του αριθμού 
των θέσεων υποτροφιών, που έχουν προκηρυχθεί για 
κάθε γνωστικό πεδίο. Αν ο συνολικός αριθμός των θέσε¬ 
ων υποτροφιών, που έχουν προκηρυχθεί δεν καλυφθεί 
από ισάριθμους επιτυχόντες, με απόφαση του Υπουργού 
Ε.Π.Θ. και ύστερα από αιτιολογημένη πρόταση του Δ.Σ. 
του Ι.Κ.Υ., χορηγούνται υποτροφίες για την πλήρωση 
των κενών θέσεων υποτροφιών που προκύπτουν, και 
σε επιλαχόντες, σύμφωνα με τη σειρά κατάταξης τους 
στους πίνακες αποτελεσμάτων ανά Γνωστικό Πεδίο - 
Υποτομέα -Τομέα επιστήμης των μεταπτυχιακών προ¬ 
γραμμάτων του Ι.Κ.Υ. 

Σε περίπτωση μεγαλύτερου αριθμού επιλαχόντων 
της ίδιας σειράς κατάταξης, χορηγείται υποτροφία σε 
όλους, με την προϋπόθεση ότι η δαπάνη για τη χρη¬ 
ματοδότηση των υποτροφιών τους καλύπτεται από τις 
πιστώσεις του εγκρινόμενου κατ’ έτος προϋπολογισμού 
του Ιδρύματος. Στους επιτυχόντες εκ των υποψηφίων 
στα μεταπτυχιακά προγράμματα υποτροφιών εσωτερι¬ 
κού και εξωτερικού, που είναι τέκνα πολυτέκνων οικογε¬ 
νειών, χορηγούνται υποτροφίες καθ’ υπέρβαση και εκτός 
σειράς των προκηρυχθεισών θέσεων υποτροφιών. 

Ε. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΓΙΑ ΤΗΝ ΕΝΑΡΞΗ ΤΗΣ 
ΥΠΟΤΡΟΦΙΑΣ 

1. - Οι υπάλληλοι του Δημοσίου και Ν.Π.Δ.Δ. πρέπει να 
υποβάλουν αντίγραφο της απόφασης της προϊσταμένης 
τους Αρχής, που τους χορηγεί εκπαιδευτική άδεια από 
της ημερομηνίας έναρξης της υποτροφίας, όπως αυτή 
καθορίζεται από το Δ.Σ. του Ι.Κ.Υ., καθώς και βεβαίωση 
της Υπηρεσίας τους για την ακριβή ημερομηνία απο¬ 
χώρησης τους από αυτήν. 

- Οι άνδρες υποψήφιοι οφείλουν να υποβάλουν πι¬ 
στοποιητικό από το στρατολογικό γραφείο, που να βε¬ 
βαιώνει ότι έχουν εκπληρώσει τις στρατιωτικές τους 
υποχρεώσεις, ή έχουν νόμιμα απαλλαγεί απ’ αυτές, ή 
τελούν σε αναβολή κατάταξης. 

2. Οι υποψήφιοι υπότροφοι εξωτερικού υποχρεού- 
νταί: 

I. Εντός της προθεσμίας που ορίζεται από το Δ.Σ. 
του Ι.Κ.Υ.: 


α. Να υποβάλουν αναλυτικό πρόγραμμα της εξειδί- 
κευσης των μεταπτυχιακών τους σπουδών, το οποίο 
απαραιτήτως πρέπει να εντάσσεται μέσα στο πλαίσιο 
του γνωστικού πεδίου που επέτυχαν. 

β. Να δηλώσουν τους τίτλους μεταπτυχιακών σπου¬ 
δών, που θα επιδιώξουν να αποκτήσουν κατά τη διάρ¬ 
κεια της μετεκπαίδευσης τους. 

γ. Να δηλώσουν με σειρά προτίμησης τα Πανεπιστή- 
μια/Τ.Ε.Ι, της αλλοδαπής, όπου επιθυμούν να μετεκπαι- 
δευθούν ως τακτικοί με πλήρη φοίτηση μεταπτυχιακοί 
σπουδαστές - εσωκλείοντας απαραιτήτως το πρόγραμ¬ 
μα των Πανεπιστημίων/ Τ.Ε.Ι, (πληροφοριακό δελτίο) 
- καθώς και βεβαίωση για τυχόν απαίτηση διδάκτρων 
και το ύψος τους. Επισημαίνεται ότι, αν ο υποψήφιος 
υπότροφος δεν υποβάλει τον Οδηγό Σπουδών του Ιδρύ¬ 
ματος, όπου θα μετεκπαιδευτεί, δεν θα είναι δυνατή η 
έγκριση του προγράμματος των σπουδών του. 

Τα προαναφερόμενα πρέπει να εγκριθούν από το Δ.Σ. 
του Ι.Κ.Υ., για να καταστεί δυνατή η έναρξη χρήσης της 
υποτροφίας. 

II. Μέχρι την έναρξη του ακαδημαϊκού έτους της προ¬ 
κήρυξης του προγράμματος υποτροφιών: 

α. Να φροντίσουν (οι ίδιοι) για την οριστικοποίηση 
της αποδοχής τους από το Εκπαιδευτικό Ίδρυμα, που 
εγκρίθηκε από το Δ.Σ. 

β. Να υποβάλουν βεβαίωση του Εκπαιδευτικού Ιδρύ¬ 
ματος, ότι έγιναν αποδεκτοί ως τακτικοί πλήρους φοί¬ 
τησης μεταπτυχιακοί φοιτητές, ώστε να είναι δυνατή 
η χρήση της υποτροφίας από της ενάρξεως του ακα¬ 
δημαϊκού έτους της προκήρυξης. 

Κάθε υπότροφος είναι υποχρεωμένος να φοιτήσει στο 
ΕκπαιδευτικόΊδρυμα που εγκρίθηκε και να μην παραβιά¬ 
σει, με οποιοδήποτε τρόπο, το εγκεκριμένο πρόγραμμα 
σπουδών του. 

3. Οι υποψήφιοι υπότροφοι εσωτερικού υποχρεού- 
νταί: 

- Να πραγματοποιούν τις μεταπτυχιακές σπουδές 
στην Ελλάδα και να λαμβάνουν το μεταπτυχιακό τους 
τίτλο από ελληνικό Πανεπιστήμιο/Τ.Ε.Ι. 

- Να υποβάλουν εντός της προθεσμίας που ορίζεται 
από το Δ.Σ. του Ι.Κ.Υ: 

α. Για Μεταπτυχιακό Δίπλωμα Ειδίκευσης (Μ.Δ.Ε.): 
ί. Πιστοποιητικό εγγραφής σε μεταπτυχιακό πρόγραμ¬ 
μα Τμήματος Πανεπιστημίου/Τ.Ε.Ι., που απονέμει Μ.Δ.Ε. 
και 

ϋ. Το Φ.Ε.Κ. της υπουργικής απόφασης για τη θεσμο¬ 
θέτηση και λειτουργία του Μεταπτυχιακού Προγράμ¬ 
ματος. 

β. Γ ια εκπόνηση διδακτορικής διατριβής: 
ί. Βεβαίωση Πανεπιστημίου, ότι ορίσθηκε η Τριμελής 
Συμβουλευτική Επιτροπή και το θέμα (σύμφωνα με τις 
διατάξεις του ν. 2083/1992) και 
ϋ. Βεβαίωση της Τριμελούς Επιτροπής, που θα αναφέ¬ 
ρει το θέμα της διατριβής και ότι αυτό εντάσσεται στο 
πλαίσιο του γνωστικού πεδίου, στο οποίο επέτυχαν, 
γ. Για εκτέλεση καλλιτεχνικού έργου: 
ί. Βεβαίωση για την αποδοχή και επίβλεψη του καλ¬ 
λιτεχνικού έργου από καθηγητή του οικείου Πανεπι¬ 
στημίου, 

ϋ. Το πρόγραμμα σπουδών, 
ίϋ. Τον τίτλο του θέματος του. 

4. Η έναρξη της υποτροφίας πραγματοποιείται, αφού 
υποβληθούν όλα τα προαναφερόμενα δικαιολογητικά, 

εγκριθεί το πρόγραμμα σπουδών από το Δ.Σ. και υπο¬ 
γράφει η σχετική σύμβαση με το Ι.Κ.Υ. 

ΣΤ. ΔΙΑΡΚΕΙΑ ΤΗΣ ΥΠΟΤΡΟΦΙΑΣ 

Η διάρκεια της υποτροφίας ορίζεται από 12 έως 36 
μήνες και εξαρτάται τόσο από το πρόγραμμα σπου¬ 
δών, που θα ακολουθήσει ο υπότροφος, όσο και από 
την επίδοση, που θα σημειώνει κατά τη διάρκεια της 
μετεκπαίδευσης του. 

1. Για τους υποτρόφους εξωτερικού ορίζονται: 

α. 12 μήνες για εξειδίκευση πτυχιούχων Τ.Ε.Ι, σε ομο- 
ταγή Εκπαιδευτικά Ιδρύματα ή σε αναγνωρισμένα ερευ¬ 
νητικά εργαστήρια Βιομηχανικών Μονάδων του εξωτε¬ 
ρικού, ύστερα από απόφαση του Δ.Σ. 

β. 12 μήνες για πρόγραμμα σπουδών επιπέδου Μ.Α./ 
Μ.δο. ή Μ.ΡΙτϊΙ, ή ϋ.Ε.Α. ή άλλου ισότιμου τίτλου. 

Επισημαίνεται ότι, αν από το πρόγραμμα του Πανεπι¬ 
στημίου για το Μ.Α./Μ.δο. ή Μ.ΡάίΙ, ή ϋ.Ε.Α. προβλέπεται 
ως ελάχιστος για την απόκτηση του τίτλου χρόνος 
μεγαλύτερος του ενός έτους, η περίπτωση κρίνεται 
από το Δ.Σ. του Ιδρύματος. 

γ. Διευκρινίζεται ότι, αν για την εγγραφή σε πρό¬ 
γραμμα σπουδών επιπέδου ΜΑ/Μ.δο. ή Μ.ΡΙτϊΙ, ή ϋ.Ε.Α. 
απαιτείται η απόκτηση διπλώματος κατωτέρου επιπέ¬ 
δου (π.χ. ϋίρΙοπια), δεν χρηματοδοτείται από το Ι.Κ.Υ. η 
διάρκεια σπουδών αυτού του επιπέδου. 

δ. 12 μήνες για την κατηγορία των Καλών Τεχνών 
(Ζωγραφική, Γλυπτική, Χαρακτική κ.τ.λ.) για πρόγραμμα 
σπουδών επιπέδου Μ.Α./Μ.δο. ή Μ.ΡΤιίΙ, ή ϋ.Ε.Α. ή άλλου 
ισότιμου τίτλου. 

ε. 12 έως 24 μήνες για την κατηγορία των καλλιτεχνι¬ 
κών ειδικεύσεων (Μουσική, Κινηματογράφος Πρακτικής 
Κατεύθυνσης, Θέατρο, Χορός), με δυνατότητα χορήγη¬ 
σης και τρίτου - κατ’ ανώτατο όριο - έτους υποτροφίας, 
όταν αυτό απαιτείται από το πρόγραμμα σπουδών, το 
οποίο οδηγεί στην απόκτηση διπλώματος ανωτέρου 
από εκείνο, το οποίο κατέχουν. 

στ. Για την κατηγορία των πτυχιούχων/διπλωματού- 
χων Πανεπιστημίων/Τ.Ε.Ι. το πέραν των 24 μηνών χρονι¬ 
κό διάστημα (τρίτο έτος υποτροφίας) χορηγείται απο¬ 
κλειστικά και απαρέκκλιτα στους εγγραφομένους σε 
επίπεδο διδακτορικού τίτλου σπουδών (ΡΤι.ϋ. ή ϋοοίΟΓαΙ 
ή ϋΟΟίΟΓδΙθ). 

Αν απαιτηθεί παράταση της υποτροφίας πέραν των 36 
μηνών για την ολοκλήρωση της διδακτορικής διατριβής, 
πράγμα που θα βεβαιώνεται από τον επόπτη σπουδών, 
μπορεί το Δ.Σ. να εξετάσει τη δυνατότητα χορήγησης 
ενός επιπλέον εξαμήνου, κατ’ ανώτατο όριο, με κατα¬ 
βολή τροφείων και χωρίς κάλυψη διδάκτρων ή άλλων 
δαπανών οποιοσδήποτε μορφής. 

2. Γ ια τους υποτρόφους εσωτερικού, ως χρόνος διάρ¬ 
κειας εκάστου Μεταπτυχιακού Προγράμματος Σπουδών, 
λογίζεται η ελάχιστη διάρκεια αυτού, όπως καθορίζεται 
και αναφέρεται στο Φ.Ε.Κ. θεσμοθέτησης και λειτουρ¬ 
γίας του. Συγκεκριμένα ορίζονται: 

α. 12 μήνες για την απόκτηση του Μ.Δ.Ε., εφόσον το 
Πρόγραμμα Μεταπτυχιακών Σπουδών είναι αντίστοιχης 
διάρκειας. 

β. 18 έως 24 μήνες για την απόκτηση του Μ.Δ.Ε., εφό¬ 
σον το Πρόγραμμα Μεταπτυχιακών Σπουδών είναι αντί¬ 
στοιχης διάρκειας. 

γ. Δεν χορηγείται υποτροφία πέραν των 24 μηνών 
για την απόκτηση του Α' Μεταπτυχιακού Τίτλου, έστω 
και αν η διάρκεια του Προγράμματος είναι μεγαλύτερη 
των 24 μηνών. 


δ. Δεν χορηγείται αναδρομικά υποτροφία, εάν - κατά 
την ημερομηνία έναρξης της υποτροφίας-ο υποψήφιος 
υπότροφος έχει διανύσει τους προβλεπόμενους 12,18 ή 
24 μήνες του Προγράμματος Μεταπτυχιακών Σπουδών 
και δεν έχει εκπληρώσει τις υποχρεώσεις του, συμπε- 
ριλαμβανομένης και της διπλωματικής εργασίας. Στην 
περίπτωση αυτή, η υποτροφία θα χορηγηθεί μόνον, 
εφόσον γίνει αποδεκτός για εκπόνηση διδακτορικής 
διατριβής. 

ε. 12 έως 24 μήνες για εκπόνηση συγκεκριμένου καλ¬ 
λιτεχνικού έργου, υπό τον όρο ικανοποιητικής επίδο¬ 
σης. 

στ. 12 έως 36 μήνες συνολικά, με βάση την επίδοση 
του υποτρόφου, για την απόκτηση του διδακτορικού 
τίτλου. 

Αν απαιτηθεί παράταση της υποτροφίας πέραν των 
36 μηνών για την ολοκλήρωση της διδακτορικής δια¬ 
τριβής, πράγμα που θα βεβαιώνεται από την Τριμελή 
Συμβουλευτική Επιτροπή, το Δ.Σ. του Ι.Κ.Υ. εξετάζει τη 
δυνατότητα χορήγησης ενός επιπλέον εξαμήνου, κατ’ 
ανώτατο όριο, με καταβολή τροφείων. 

Αν η διδακτορική διατριβή δεν ολοκληρωθεί μέχρι 
της λήξης της υποτροφίας, αποφασίζεται από το Δ. Σ. 
παράταση της προθεσμίας υποβολής της, έως το ανώ¬ 
τατο όριο που προβλέπεται από το Νόμο και εφόσον 
θα προκύπτει από επίσημο πιστοποιητικό, χωρίς καμία 
οικονομική επιβάρυνση του Ι.Κ.Υ. 

Ζ. ΟΡΟΙ ΥΠΟΤΡΟΦΙΑΣ 

1. Σύμφωνα με τον ιδρυτικό νόμο του Ι.Κ.Υ. «των ενι¬ 
σχύσεων τούτων δικαιούνται πρόσωπα μη διαθέτοντα 
επαρκή ίδια οικονομικά μέσα, διακρινόμενα δε εις νο¬ 
ημοσύνην, επίδοσιν εις τας σπουδάς των, χρηστότητα 
και ήθος». 

2. Ο υποψήφιος υπότροφος επιλέγει, με αποκλειστική 
ευθύνη του, την εξειδίκευση στον Τομέα που επέτυχε 
και την αποδοχή του από Ιδρυμα Τριτοβάθμιας Εκπαί¬ 
δευσης. 

3. Δεν γίνονται δεκτά αιτήματα υποψηφίων υποτρό¬ 
φων εσωτερικού για πραγματοποίηση των σπουδών 
τους σε Πανεπιστήμιο του εξωτερικού και υποβολή της 
διατριβής τους σ’ αυτό, με καταβολή τροφείων Ελλά¬ 
δας. 

4. Αναστολή έναρξης της υποτροφίας ή ενδιάμεσα 
δεν προβλέπεται, εκτός εξαιρετικών περιπτώσεων και 
κατόπιν αποφάσεως του Δ.Σ. 

5. Γ ια τους υπαλλήλους του Δημοσίου ή Ν.Π.Δ.Δ., δεν 
χορηγείται αναστολή χρήσης της υποτροφίας, προκει- 
μένου να αποκτηθεί (ύστερα από τριετή πραγματική 
δημοσία υπηρεσία) το δικαίωμα χορήγησης εκπαιδευ¬ 
τικής αδείας. 

Στην περίπτωση κατά την οποία υπότροφος αποδέ¬ 
χεται το διορισμό του στο δημόσιο τομέα, η υποτροφία 
διακόπτεται και εξετάζεται από το Δ.Σ. η δυνατότητα 
μετατροπής της σε τιμητική «άνευ τροφείων», εφόσον 
δηλώσει ότι θα ολοκληρώσει τις σπουδές του για την 
απόκτηση του επιδιωκόμενου τίτλου. 

Σε αντίθετη περίπτωση (αν δεν ολοκληρώσει τις 
σπουδές του), υποχρεούται στην επιστροφή των οικο¬ 
νομικών παροχών που του έχουν καταβληθεί κατά τη 
διάρκεια της υποτροφίας του. 

6. ΤοΊδρυμα ελέγχει την πρόοδο των υποτρόφων που 
μετεκπαιδεύονται στο εξωτερικό και στο εσωτερικό. Το 
Δ.Σ. έχει το δικαίωμα να αποφασίσει για την ανάκληση 

ή την οριστική διακοπή της υποτροφίας, όταν κρίνει 
ότι συντρέχουν λόγοι (αναφερόμενοι στην επίδοση, 
στο ήθος, στην οικονομική κατάσταση κ.τ.λ.) που το 
επιβάλλουν. 

7. Κάθε υπότροφος υποχρεούται να υπογράψει ειδική 
σύμβαση με το Ι.Κ.Υ., όπου ορίζονται οι κύριες υποχρε¬ 
ώσεις του όπως: 

α. Το πρόγραμμα μετεκπαίδευσης να εντάσσεται στο 
γνωστικό πεδίο στο οποίο επέτυχε και να μην παρεκ¬ 
κλίνει απ’ αυτό. 

β. Να αφιερωθεί ουσιαστικά - καθόλη τη διάρκεια 
της υποτροφίας του - στις μεταπτυχιακές του σπουδές 
και να μην αναλάβει εργασία ή έργο, που δημιουργεί 
προσκόμματα και καθυστερήσεις στην ομαλή εξέλιξη 
της μετεκπαίδευσης του. 

Η ανάληψη από τον υπότροφο εργασίας ή έργου (με 
ή χωρίς απολαβές) επιτρέπεται μόνον, εφόσον δεν δη¬ 
μιουργεί προσκόμματα και καθυστερήσεις στην ομαλή 
εξέλιξη της μετεκπαίδευσης του. 

γ. Να υποβάλλει κάθε εξάμηνο αναλυτική έκθεση 
σπουδών, που θα συνοδεύεται από επίσημα πιστοποι¬ 
ητικά προόδου. 

δ. Να μη μετακινείται από τον τόπο, όπου μετεκπαι¬ 
δεύεται, χωρίς να το έχει προηγουμένως γνωστοποιήσει 
στοΊδρυμα, διαφορετικά, η μετακίνηση (ιδίως του υπο¬ 
τρόφου εξωτερικού) μπορεί να θεωρηθεί ως παραίτηση 
από την υποτροφία. 

Η μετακίνηση για ερευνητικούς λόγους του υποτρό¬ 
φου εξωτερικού στην Ελλάδα, μπορεί να πραγματοποι¬ 
ηθεί με απόφαση του Δ.Σ., ύστερα από αίτηση του υπο¬ 
τρόφου, στην οποία θα καθορίζεται ο ακριβής χρόνος 
παραμονής με ί. συνοπτικό διάγραμμα της εργασίας, 
που θα πραγματοποιήσει και ϋ. βεβαίωση του επόπτη 
σπουδών στην αλλοδαπή, από την οποία θα προκύπτει 
η αναγκαιότητα της ειδικής έρευνας στην Ελλάδα. Για 
τη μετακίνηση αυτή, η παραμονή του υποτρόφου στην 
Ελλάδα δεν επιτρέπεται να υπερβαίνει τους δύο (2) 
μήνες κατ’ έτος σπουδών. 

ε. Να υποβάλει την ερευνητική του εργασία για κρίση 
στο Πανεπιστήμιο/Τ.Ε.Ι. της Ελλάδας ή της αλλοδαπής, 
όπου μετεκπαιδεύτηκε. 

8. Μετά τη λήξη της υποτροφίας, ο υπότροφος οφεί¬ 
λει: 

ί. Μέσα σε ένα τρίμηνο από τη λήψη του μεταπτυ¬ 
χιακού τίτλου, να υποβάλει στο Ι.Κ.Υ. τελική έκθεση 
σπουδών με σχετικά πιστοποιητικά, τίτλους, δημοσι¬ 
εύματα κ.τ.λ. 

μ. Να καταθέσει στο Ι.Κ.Υ. αντίγραφα των μεταπτυ¬ 
χιακών τίτλων που απέκτησε, καθώς και ένα αντίτυπο 
της διατριβής ή των διατριβών για το ειδικό τμήμα της 
βιβλιοθήκης. Ο Καλλιτέχνης να καταθέσει υπέρ της πι¬ 
νακοθήκης του Ιδρύματος - Χορηγού ένα πρωτότυπο 
έργο του. 

ίϋ. Αν είναι υπάλληλος του Δημοσίου ή Ν.Π.Δ.Δ., μετά 
τη λήξη της εκπαιδευτικής του αδείας, να συνεχίσει την 
προσφορά των υπηρεσιών του στο δημόσιο τομέα για 
χρονικό διάστημα ίσο με το τριπλάσιο του χρόνου της εκ¬ 
παιδευτικής του αδείας (ν. 2683/1999, άρθρο 58, παρ. 7). 

Παραβίαση των πιο πάνω όρων έχει ως συνέπεια 
την υποχρέωση του τέως υποτρόφου να επιστρέψει 
στο Ι.Κ.Υ. το συνολικό ποσό της υποτροφίας σύμφωνα 
με τις διατάξεις, που διέπουν την είσπραξη δημοσίων 
εσόδων. 


9. Οι υποχρεώσεις των μεταπτυχιακών υποτρόφων 
εμπεριέχονται και σε σχετικό «Οδηγό Υποτρόφων», που 
χορηγείται από το Ι.Κ.Υ. 

Η. ΣΥΜΜΕΤΟΧΗ ΥΠΟΤΡΟΦΩΝ ΕΣΩΤΕΡΙΚΟΥ ΣΕ ΠΡΟ¬ 
ΓΡΑΜΜΑΤΑ ΤΗΣ ΕΥΡΩΠΑΪΚΗΣ ΕΝΩΣΗΣ 
Η υποτροφία εσωτερικού δεν διακόπτεται, αν ο υπό¬ 
τροφος κατά τη διάρκεια της τύχει και υποτροφίας 
κινητικότητας, μέσω των ευρωπαϊκών προγραμμάτων 
που διαχειρίζεται το Ι.Κ.Υ., προκειμένου να διανύσει μία 
αναγνωρισμένη περίοδο σπουδών στο εξωτερικό. 

Αν όμως τύχει υποτροφίας μέσω άλλων ευρωπαϊκών 
προγραμμάτων, το Δ.Σ. του Ι.Κ.Υ. θα αποφασίζει κατά 
περίπτωση. 

Στις ανωτέρω περιπτώσεις, ο υπότροφος υποχρεούται 
να υποβάλει βεβαίωση από τους υπευθύνους του Μετα¬ 
πτυχιακού Τμήματος, είτε από την Τριμελή Συμβουλευ¬ 
τική Επιτροπή, στην οποία θα αναγράφονται: 
ί. Το ευρωπαϊκό πρόγραμμα, στο οποίο συμμετέχει, 
ϋ. Το χρονικό διάστημα που θα διανυθεί στο εξωτε¬ 
ρικό. 

ϊϋ. Ότι το πρόγραμμα που θα ακολουθήσει, θα αναγνω¬ 
ριστεί πλήρως και θα αποτελέσει μέρος της ερευνητικής 
του εργασίας για την απόκτηση του μεταπτυχιακού 
τίτλου από το ελληνικό Πανεπιστήμιο/Τ.Ε.Ι. 

Θ. ΟΙΚΟΝΟΜΙΚΕΣ ΠΑΡΟΧΕΣ 

1. Στους υποτρόφους εξωτερικού χορηγούνται: 

α. Μηνιαία τροφεία. 

β. Δαπάνες για τα καθαρά πανεπιστημιακά δίδακτρα 
υποχρεωτικού χαρακτήρα, το ύψος των οποίων δεν θα 
υπερβαίνει το κατώτερο όριο του ποσού, που απαιτούν 
τα βρετανικά εκπαιδευτικά Ιδρύματα από τους μετα¬ 
πτυχιακούς σπουδαστές όλων των κρατών-μελών της 
Ευρωπαϊκής'Ενωσης, ή τέλη εγγραφής για τις κανονικές 
περιόδους φοίτησης. 

γ. Κολλεγιακά δίδακτρα στους εγγραφόμενους στο 
Πανεπιστήμιο του Καίημπριτζ ή της Οξφόρδης. 

δ. Μέρος εργαστηριακών δαπανών, εφόσον έχουν υπο¬ 
χρεωτικό χαρακτήρα για την εκτέλεση του προγράμμα¬ 
τος σπουδών που εγκρίθηκε από το Δ.Σ., όχι ανώτερο 
του ’/ζ των καθαρών ετησίων διδάκτρων. 

ε. Ασφάλιση, όπου απαιτείται και εφόσον δεν συμπε- 
ριλαμβάνεται στα δίδακτρα. 

στ. Δαπάνη δημοσίευσης κάθε διατριβής, σε εφαρμογή 
του εγκεκριμένου προγράμματος σπουδών (ΜΑ, Μ.δο, 
Μ.ΡΓιίΙ., ΡόΟ.). 

ζ. Εφάπαξ ποσό για έξοδα πρώτης εγκατάστασης, 
το οποίο αποσκοπεί να καλύψει και τα έξοδα των εισι¬ 
τηρίων μετάβασης και οριστικής επανόδου τους στην 
Ελλάδα, μετά τη λήξη των σπουδών τους. 

Στους υπαλλήλους του Δημοσίου ή Ν.Π.Δ.Δ., που θα 
μετεκπαιδευτούν στο εξωτερικό με διπλές αποδοχές, 
κάνοντας χρήση εκπαιδευτικής αδείας από την Προϊ- 
σταμένη τους Αρχή, καταβάλλονται οι οικονομικές πα¬ 
ροχές, που προβλέπονται ανωτέρω, υπό τον όρο ότι η 
Υπηρεσία, στην οποία οργανικά ανήκουν, θα εφαρμό¬ 
ζει τις διατάξεις της παραγρ. 5 του άρθρου 58 του ν. 
2683/1999. Στις περιπτώσεις αυτές, οι αρμόδιες Υπηρε¬ 
σίες υποχρεούνται να υποβάλλουν στο Ι.Κ.Υ. εκκαθαρι¬ 
στικές βεβαιώσεις. 

Στους υποτρόφους, που θα πραγματοποιήσουν με¬ 
ταπτυχιακές σπουδές σε Πανεπιστήμια/Τ.Ε.Ι. των Η.Π.Α., 
ή του Καναδά, ή άλλης χώρας, ύστερα από εγκριτι¬ 
κή απόφαση του Δ.Σ. του Ι.Κ.Υ., χορηγούνται δίδακτρα 

υποχρεωτικού χαρακτήρα, όχι ανώτερα του ύψους της 
κατηγορίας των μεταπτυχιακών σπουδών των βρετα¬ 
νικών Πανεπιστημίων/Τ.Ε.Ι., ενώ το ύψος των μηνιαίων 
τροφείων καθορίζεται από το Δ.Σ. του Ι.Κ.Υ. 

2. Στους υποτρόφους εσωτερικού χορηγούνται: 

α. Μηνιαία τροφεία. 

Στους υπαλλήλους του Δημοσίου ή Ν.Π.Δ.Δ., που θα 
πραγματοποιήσουν μεταπτυχιακές σπουδές στην Ελ¬ 
λάδα κάνοντας χρήση εκπαιδευτικής αδείας με απλές 
αποδοχές, θα καταβάλλεται από το Ι.Κ.Υ. το ήμισυ του 
ποσού των μηνιαίων τροφείων. 

Στους εγγάμους πολυτέκνους υποτρόφους/δημοσίους 
υπαλλήλους, το ποσό των μηνιαίων τροφείων καταβάλ¬ 
λεται στο ακέραιο, ύστερα από απόφαση του Δ.Σ. για 
την καθεμία περίπτωση και υπό τον όρο υποβολής: 

ί. Επίσημου πιστοποιητικού για την οικογενειακή κα¬ 
τάσταση τους. 

ϋ. Εκκαθαριστικού σημειώματος της αρμόδιας Οικο¬ 
νομικής Εφορίας για το καθαρό οικογενειακό φορολο¬ 
γητέο εισόδημα. 

β. Δαπάνη αναλώσιμων εργαστηριακών υλικών μόνο 
για υποτρόφους που εκπονούν διδακτορική διατριβή, 
ή καλλιτεχνικό έργο, κατά περίπτωση και ύστερα από 
απόφαση του Δ.Σ.. 

γ. Δαπάνη δημοσίευσης διδακτορικής διατριβής. 

Δεν επιτρέπεται η παράλληλη λήψη υποτροφίας από 
άλλη δημόσια πηγή. 

Κατ’ εξαίρεση, το Δ.Σ. μπορεί σε ειδικές περιπτώσεις 
να επιτρέπει τη σύγχρονη λήψη παράλληλης οικονομι¬ 
κής ενίσχυσης. 

Το ύψος των οικονομικών παροχών καθορίζεται από 
το Δ.Σ. με βάση τις οικονομικές δυνατότητες του Ι.Κ.Υ. 

Επίσης, από το Δ.Σ. ορίζονται κάθε φορά τα γνωστι¬ 
κά πεδία μετά της εξεταστέας ύλης, ο αριθμός των 
θέσεων υποτροφιών ανά γνωστικό πεδίο, η ηλικία των 
υποψηφίων, οι προθεσμίες υποψηφιότητας και υποβο¬ 
λής στοιχείων, ο χρόνος και ο τόπος διεξαγωγής των 
διαγωνισμών. 

Τυχόν επιμέρους ζητήματα, τα οποία ενδέχεται να 
ανακύψουν κατά την υλοποίηση των προγραμμάτων 
υποτροφιών και δεν περιλαμβάνονται στον παρόντα κα¬ 
νονισμό, ρυθμίζονται με αποφάσεις του Δ.Σ. του Ι.Κ.Υ. 

II. ΚΑΝΟΝΙΣΜΟΣ ΥΠΟΤΡΟΦΙΩΝ ΓΙΑ ΜΕΤΑΔΙΔΑΚΤΟΡΙΚΗ 
ΕΡΕΥΝΑ ΣΤΗΝ ΕΛΛΑΔΑ 

1. ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

α. Ελληνική εθνικότητα ή ιθαγένεια. 

β. Κατοχή διδακτορικού διπλώματος ελληνικού Πανεπι¬ 
στημίου, ή ομοταγούς του εξωτερικού αναγνωρισμένου 
από το Κράτος. Επισημαίνεται ότι, κατά την ημερομηνία 
λήξης της προθεσμίας υποβολής της υποψηφιότητας 
στο Ι.Κ.Υ., δεν πρέπει να έχει παρέλθει τριετία από την 
ημερομηνία της τελευταίας επιτυχούς υποστήριξης, ή 
της αντίστοιχης προφορικής εξέτασης για την από¬ 
κτηση του διδακτορικού διπλώματος. Ο χρόνος αυ¬ 
τός προσαυξάνεται για χρόνο ίσο με τη διάρκεια της 
στρατιωτικής θητείας, εφόσον αυτή εκπληρώθηκε μετά 
την ως άνω ημερομηνία (δηλαδή την ημερομηνία της 
τελευταίας επιτυχούς υποστήριξης, ή της αντίστοιχης 
προφορικής εξέτασης για την απόκτηση του διδακτο¬ 
ρικού διπλώματος). 

γ. Ηλικία εντός του ορίου που τίθεται από το Δ.Σ. 
του Ι.Κ.Υ. 


δ. Εκπλήρωση στρατιωτικών υποχρεώσεων, ή νόμιμη 
απαλλαγή (για τους άνδρες υποψηφίους). Υποψηφιότητα 
μπορούν να υποβάλουν και οι στρατευμένοι, υπό τον 
όρο ότι, έως την ημερομηνία έναρξης της υποτροφίας 
τους (και όχι πέραν της 31ης Οκτωβρίου), θα έχουν 
εκπληρώσει τις στρατιωτικές τους υποχρεώσεις. 

ε. Ο/Η υποψήφιος/α να μην κατέχει μόνιμη θέση εξηρ- 
τημένης εργασίας. 

2. ΔΙΑΔΙΚΑΣΙΑ ΑΞΙΟΛΟΓΗΣΗΣ 

2.1 Α' ΣΤΑΔΙΟ 

2.1.1. Δικαιολογητικά υποψηφιότητας - Προθεσμία υπο¬ 
βολής 

• Δικαιολογητικά υποψηφιότητας: 

α. Ειδική έντυπη αίτηση- δήλωση συμμετοχής, που 
διατίθεται από το Ι.Κ.Υ. (ένθετη στο έντυπο της προ¬ 
κήρυξης). 

β. Μία πρόσφατη φωτογραφία, μεγέθους ταυτότητας, 
τοποθετημένη στην προβλεπόμενη θέση του εντύπου 
της αίτησης- δήλωσης. 

γ. Βιογραφικό σημείωμα, που να περιλαμβάνει βιογρα- 
φικά στοιχεία, αναλυτικές σπουδές, αποκτηθέντες τίτ¬ 
λους σπουδών, επιστημονικές και επαγγελματικές δρα¬ 
στηριότητες (διαχρονικά μέχρι σήμερα), ακαδημαϊκές 
διακρίσεις, δημοσιεύσεις ή αποδεκτές προς δημοσίευση 
εργασίες, επιμέλειες, συμμετοχή σε συνέδρια κ.τ,λ. 

δ. Για τους άνδρες υποψηφίους απαιτείται απολυτήριο 
στρατού τύπου Α', ή πιστοποιητικό από το στρατολογι¬ 
κό γραφείο για νόμιμη απαλλαγή από τις στρατιωτικές 
υποχρεώσεις, ή πιστοποιητικό από το στρατολογικό 
γραφείο (για τους στρατευμένους) με την ακριβή ημε¬ 
ρομηνία απολύσεως τους. 

ε. Πανεπιστημιακούς τίτλους σπουδών (πτυχίο και 
μεταπτυχιακούς). Γ ια κατόχους πανεπιστημιακών τίτ¬ 
λων αλλοδαπής απαιτείται η προσκόμιση πιστοποιη¬ 
τικού ισοτιμίας του Δ.Ο.Α.Τ.Α.Π. (Α' ή Β' Τμήμα), ή του 
ΔΙ.Κ.Α.Τ.Σ.Α., ή του Ι.Τ.Ε. Σημειώνεται ότι το πιστοποιητικό 
ισοτιμίας μπορεί να υποβληθεί στο Ι.Κ.Υ. πριν από την 
έναρξη της υποτροφίας, και πάντως όχι μετά την 31η 
Οκτωβρίου του ακαδημαϊκού έτους του προγράμματος 
υποτροφιών. 

στ. Τίτλο ερευνητικής πρότασης, καθώς και το αναλυ¬ 
τικό της πρόγραμμα. Η ερευνητική πρόταση πρέπει να 
είναι ανεξάρτητη από τη διδακτορική διατριβή και να 
μην αποτελεί μέρος χρηματοδοτούμενου συλλογικού 
ερευνητικού προγράμματος. 

ζ. Ονομαστική βεβαίωση αποδοχής από Πανεπιστήμιο, 
ή Τ.Ε.Ι,, ή Ερευνητικό Κέντρο της Ελλάδας, υπογεγραμ¬ 
μένη από τον επιβλέποντα. 

η. Υπεύθυνη Δήλωση του ν. 1599/1986, για μη κατοχή 
μόνιμης θέσης εξηρτημένης εργασίας. 

• Προθεσμία υποβολής: Γ ια να νομιμοποιηθεί η υποψη¬ 
φιότητα, ο υποψήφιος οφείλει να αποστείλει στο Ι.Κ.Υ., 
κατά προτίμηση με συστημένη επιστολή, ταχυδρομικώς, 
την αίτηση με όλα τα ανωτέρω δικαιολογητικά, εντός 

της προθεσμίας που ορίζεται από το Διοικητικό Συμ¬ 
βούλιο του Ι.Κ.Υ. Η ημερομηνία αποστολής θα προκύπτει, 
τόσο από την ευκρινή σφραγίδα του ταχυδρομείου, όσο 
και από το αποδεικτικό κατάθεσης του φακέλου στο 
ταχυδρομείο. 

2.1.2. Κριτήρια αξιολόγησης - Μόρια 

Αρχικά αξιολογείται η ερευνητική πρόταση του υπο¬ 
ψηφίου με 0-50 μόρια. Ως βάση λαμβάνονται τα 30 
μόρια. 

2.2. Β' ΣΤΑΔΙΟ 

2.2.1. Δικαιολογητικά 

Οι υποψήφιοι των οποίων οι ερευνητικές προτάσεις 
αξιολογήθηκαν με 30 μόρια και άνω, καλούνται να προ¬ 
σκομίσουν, κατόπιν ειδοποίησης της Υπηρεσίας και 
εντός τακτής ημερομηνίας, τα παρακάτω: 

α. Ανάτυπα δημοσιευμένων εργασιών, ή αντίγραφα 
αποδεκτών προς δημοσίευση εργασιών και βεβαίωση 
αποδοχής. 

β. Αντίγραφα επιστημονικών διακρίσεων, βραβείων 
κ.τλ. 

γ. Βεβαίωση συμμετοχής σε Συνέδρια, ή προγράμματα 
Συνεδρίων, από τα οποία να προκύπτει η συμμετοχή του 
υποψηφίου με ανακοινώσεις. 

δ. Σημειώσεις, επιμέλειες, βιβλία, ή οτιδήποτε άλλο 
τεκμηριώνει τη συγγραφική δραστηριότητα του υπο¬ 
ψηφίου. 

ε. Για τα τέκνα πολύτεκνης οικογένειας, επίσημο πι¬ 
στοποιητικό οικογενειακής κατάστασης, συνοδευόμενο 
και από επίσημο πιστοποιητικό της Ανώτατης Συνομο¬ 
σπονδίας Πολυτέκνων Ελλάδας (Α.Σ.Π.Ε.). 

Το Ι.Κ.Υ. διατηρεί το δικαίωμα να ζητήσει την προσκό¬ 
μιση του ή των πρωτοτύπων για οποιοδήποτε δικαιο- 
λογητικό, τόσο από τα ανωτέρω αναφερόμενα, όσο και 
από αυτά του κεφ. 2.1.1. 

2.2.2. Κριτήρια αξιολόγησης - Μόρια 

Ο φάκελος με τα δικαιολογητικά αξιολογείται βάσει 
των ακολούθων κριτηρίων: 

1. Ερευνητικές εργασίες: 0-30 για το σύνολο των δη¬ 
μοσιευμένων, ή δεκτών προς δημοσίευση εργασιών. 

2. Επιστημονικές διακρίσεις, βραβεία: 0-5. 

3. Ανακοινώσεις σε συνέδρια: 0-10. 

4. Συγγραφική δραστηριότητα (βιβλία, επιμέλειες, ση¬ 
μειώσεις κ.τ,λ.): 0-5. 

Δεν αξιολογείται το πιαείθΓ και η διδακτορική δια¬ 
τριβή. 

3. ΕΠΙΛΟΓΗ ΤΩΝ ΥΠΟΨΗΦΙΩΝ ΥΠΟΤΡΟΦΩΝ 

Για την αξιολόγηση, τόσο των ερευνητικών προτά¬ 
σεων, όσο και των φακέλων των υποψηφίων, το Διοι¬ 
κητικό Συμβούλιο ορίζει- με απόφαση του- για κάθε 
τομέα επιστήμης, Επιτροπή από Μέλη του Διδακτικού 
Ερευνητικού Προσωπικού (Δ.Ε.Π.) των Πανεπιστημίων, 
ή Εκπαιδευτικού Προσωπικού (Ε.Π.) των Τ.Ε.Ι, και άλλων 
Εκπαιδευτικών Ιδρυμάτων του Δημοσίου, ή του ευρύτε¬ 
ρου Δημόσιου Τομέα, του ίδιου ή συγγενούς γνωστικού 
αντικειμένου. Η τελική βαθμολογία του κάθε υποψηφίου 
εξάγεται από το άθροισμα της βαθμολογίας της ερευ¬ 
νητικής πρότασης και του φακέλου. Από την Υπηρεσία 
καταρτίζονται οι επί μέρους, ανά τομέα επιστήμης, ονο¬ 
μαστικοί πίνακες των υποψηφίων. 

Στα τέκνα πολυτέκνων οικογενειών, που προκρίθηκαν 
στο Β' Στάδιο αξιολόγησης, χορηγούνται υποτροφίες 
καθ’ υπέρβαση και εκτός σειράς των προκηρυχθεισών 
θέσεων. 


4. ΔΙΑΡΚΕΙΑ ΥΠΟΤΡΟΦΙΑΣ 

Η διάρκεια της υποτροφίας ορίζεται από 6 έως 12, 
κατ’ ανώτατο όριο, μήνες. 

5. ΟΡΟΙ ΤΗΣ ΥΠΟΤΡΟΦΙΑΣ- ΥΠΟΧΡΕΩΣΕΙΣ ΤΟΥ ΥΠΟ¬ 
ΤΡΟΦΟΥ 

Κάθε υπότροφος υποχρεούται να υπογράψει ειδική 
σύμβαση με το Ι.Κ.Υ., όπου ορίζονται οι κύριες υποχρε¬ 
ώσεις του και ειδικότερα: 

α. Να μη λαμβάνει παράλληλη υποτροφία από άλλη 
πηγή και να μην κατέχει μόνιμη θέση εξηρτημένης ερ¬ 
γασίας. Η υποβολή Υπεύθυνης Δήλωσης του άρθρου 8 
του ν. 1599/1986 κρίνεται απαραίτητη. 

β. Να υλοποιήσει απαραιτήτως το ερευνητικό του πρό¬ 
γραμμα σε Πανεπιστήμιο, ή Τ.Ε.Ι., ή Ερευνητικό Κέντρο 
της Ελλάδας. 

γ. Να υποβάλει, είκοσι (20) τουλάχιστον ημέρες πριν 
από τη λήξη του πρώτου εξαμήνου, έκθεση προόδου 
της μεταδιδακτορικής ερευνάς του, συνοδευόμενη από 
βεβαίωση του Επιβλέποντος Μέλους Δ.Ε.Π. Πανεπιστημί¬ 
ου, ή Ε.Π. Τ.Ε.Ι., ή του Υπεύθυνου Ερευνητή (Ερευνητικού 
Κέντρου). 

δ. Να υποβάλει τελική έκθεση πεπραγμένων, μετά την 
ολοκλήρωση του ερευνητικού προγράμματος. 

ε. Να μνημονεύει το Ι.Κ.Υ. σε κάθε δημοσίευμα, που θα 
αφορά στη μεταδιδακτορική έρευνα. 

6. ΟΙΚΟΝΟΜΙΚΕΣ ΠΑΡΟΧΕΣ 

Η υποτροφία περιλαμβάνει μηνιαία τροφεία, το ύψος 
των οποίων ορίζεται από το Διοικητικό Συμβούλιο του 
Ιδρύματος. 

• Το Διοικητικό Συμβούλιο του Ι.Κ.Υ. έχει το δικαίωμα 
να αποφασίσει για την ανάκληση ή τη διακοπή της 
υποτροφίας, όταν κρίνει ότι συντρέχουν λόγοι, που το 
επιβάλλουν. 

• Τυχόν επιμέρους ζητήματα, τα οποία ενδέχεται να 
ανακύψουν κατά την υλοποίηση των προγραμμάτων 
υποτροφιών και δεν περιλαμβάνονται στον παρόντα 
κανονισμό, ρυθμίζονται με αποφάσεις του Διοικητικού 
Συμβουλίου του Ι.Κ.Υ. 

• Το ύψος των οικονομικών παροχών καθορίζεται 
από το Διοικητικό Συμβούλιο του Ιδρύματος, με βάση 
τις οικονομικές δυνατότητες του Ι.Κ.Υ. Επίσης, από το 
Διοικητικό Συμβούλιο ορίζονται κάθε φορά, ο αριθμός 
των θέσεων υποτροφιών, η ηλικία των υποψηφίων και οι 
προθεσμίες υποβολής υποψηφιότητας και στοιχείων. 

Η ανωτέρω απόφαση να ισχύει από 1ης Ιανουάριου 
2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2006 

Η Γ ενική Διευθύντρια του Ι.Κ.Υ. 

